b"\n_START_ARTICLE_\nLiteratura de l'absurd\n_START_PARAGRAPH_\nLa literatura de l'absurd s'inspira en el surrealisme, i la filosofia de l'absurd per crear obres liter\xc3\xa0ries marcades per l'humor i la sorpresa per denunciar situacions socials o reflexionar d'una manera diferent sobre q\xc3\xbcestions existencials. L'auge d'aquest tipus de literatura es d\xc3\xb3na a finals del segle XIX i durant tot el segle XX._NEWLINE_En aquestes obres es porten els esdeveniments quotidians fins a les seves \xc3\xbaltimes conseq\xc3\xbc\xc3\xa8ncies i es pren sempre el sentit literal de cada terme, per evidenciar la quantitat de convencions que regeixen les societats. El lector reconeix els referents i veu versemblants els resultats que s'anuncien, tot i que s'allunyen absurdament de la realitat. Abunden tamb\xc3\xa9 els personatges i objectes que actuen com a s\xc3\xadmbols."